Šunskų kapinės

Šunskų kapinės – veikiančios civilinės kapinės Marijampolės savivaldybėje, Šunskų miestelyje, Varpo g. 44C, už 350 m į pietryčius nuo Šunskų bažnyčios, 150 m į pietus nuo kelio ). Užima stačiakampį 3,8359 ha ploto sklypą.Marijampolės savivaldybės teritorijoje esančių kapinių sąrašas. 6.1. Šunskų mstl. kapinės marijampole.lt Pagrindiniai įėjimo vartai įrengti ties kapinių šiauriniu pakraščiu (nuo gatvės pusės).

Kapinių didžioji dalis užaugusi brandžiais ir dideliais medžiais. 2024 m. liepos mėn. virš kapinių praūžusi audra išvertė daug senų medžių, sudaužė ar kitaip pažeidė daugelio kapaviečių paminklus. Gyventojai buvo priversti kreiptis į savivaldybę dėl patirtų nuostolių atlyginimo.[Praūžusios audros padariniai Šunskų kapinėse. Ar gyventojai gali tikėtis pagalbos? 2024-07-31

Kapinėse įrengtas šiuolaikinis informacinis stendas su detaliu kapinių planu, žymių palaidojimų nuotraukomis. Jame pristatoma dalis palaidotų istorinių asmenybių kapaviečių.  Šie duomenys turėtų būti nuolat pildomi ir atnaujinami.Šunskų miestelyje atlikti istorinio paveldo išsaugojimo darbai suduvosgidas.lt/ 2023-11-10 Kapinėse yra palaidota Suvalkijos socialinės globos namų gyventojų, Lietuvos kariuomenės savanorių, katalikų ir liuteronų dvasininkų, žinomų asmenybių ir jų šeimų narių.

 Memorialiniai paminklai 

Keletas istorinių asmenybių kapaviečių įrašytos į Kultūros vertybių registrą:
 Lietuvos kario Vlado Merkevičiaus (miręs 1922 m., 28 m. amžiaus) kapas, pažymėtas aukštu dviejų tarpsnių, tamsaus granito antkapiu ir granito kryžiumi. 
 Lietuvos kariuomenės savanorio, karininko Jono Olšausko (1886–1922) kapas su šviesaus akmens vertikaliu stačiakampiu paminklu su kryžiumi ir atminimo lenta ant sienelės.
 Pedagogo, „Lietuvos mokytojų tėvo“ Tomo Ferdinando Žilinsko kapas, kurį žymi kūgiškas, stambių akmenų antkapinis paminklas su medžio pavidalo kryžiumi.Šunskų kapinaitės. Architektūros vertybės marijampoletic.lt

 Žymūs palaidojimai 

 Tomas Ferdinandas Žilinskas (1840–1925), pedagogas, kultūros veikėjas
 Tomas Žilinskas (1866–1934), kunigas, tautosakininkas
 Mikas Ilgūnas (1911–1967), žurnalistas, redaktorius

 Galerija 

 Šaltiniai 

Kategorija:Šunskai
Kategorija:Marijampolės savivaldybės kapinės